Malcolm Young

Malcolm Young (6 Januari 1953-18 November 2017) adalah saikung gitaris wan panulis lagu nang diranakakan di Glasgow babangsaan Australia nang marupakan salah sabuting pandiri band baaliran Hard Rock nang bangaran AC/DC. Malcolm Young pensiun matan AC/DC pas tahun 2014 gara-gara panyakit demensia nang didaritanya. Lawan AC/DC, inya kawa masuk ka dalam Rock and Roll Hall of Fame pas tahun 2003.

Malcolm adalah salah sabuting tihang band AC/DC sampai inya pansiun pas tahun 2014. Maskipun sapalihan urang mungkin bapndapat bahwa Angus Young, dangsanak lalakiannya, adalah daya tarik utama salawas konser AC/DC, Malcolm marupakan angguta nang sudah mambari kakhasan pada ritme gitar AC/DC.

Malcolm tapaksa pensiun matam AC/DC imbah maalami panyakit dementia, Malcolm maninggal pas tanggal 18 November 2017 gara-gara panyakit demensia nang dideritanya.

 Kehidupan Awal 
Malcolm diranakakan pas tanggal 6 Januari 1953 di Glasgow, Skotlandia, Inggeris Raya matan pasangan William wan Margaret Young. Abahnya bagawi sabagai Mekanik pasawat di Royal Air Force pas waktu Perang Dunia II, tapi imbah perang ampih inya rancak bagaganti gawian nang kaya tukang cat semprot, operator mesin di sabuting parusahaan lokal, tukang cetak, dan tukang pos.

Pas tahun 1963, Inggeris marasaakan salah sabuting cuaca tadingin nang suah ditamui nagara ngitu, nang disambat lawan istilah Big Freeze. Sabuah kabatulan, haratan manonton televisi ada Iklan televisi nang manawarakan kahidupan hanyar di Australia. Abah Malcolm nang maitihi iklan televisi ngini imbah ngitu manandatangani panawaran migrasi ka Australia.

William wan Margaret pun bamigrasi lawan anam anaknya ka Sydney malalui skema ten pound pom pamarintah Australia (urang tuha mambayar £10 masing-masing gasan tambang, amun kakanakan tulak gratis).

 Karier Musik 
jmpl|Malcolm Young di Tahun 1980
Pas tahun 1971, inyaa umpat bagabung lawan band matan Australia nang bangaran Velvet Underground.  Imbah ngitu pas tahun 1973, Velvet Underground dibubarakan.  Imbah ngitu, Malcolm bagabung lawan adiknya, Angus Young.  Baimbaian, badua badingsanak ngini bamain gasan sabutung band nang bangaran Tales of Marcus Hook Roll Band of Old Granddaddy, nang pahabisannya buhannya maulah band sorang yaitu AC/DC.

Malcolm wan Angus Young maulah AC/DC di Newcastle,  New South Wales pas tahun 1974, imbah tainspirasi ulih saudara buhannya yaitu George Young nang tadapat kasuksisan lawan bandnya nang bangaran Easybeat pas tahun 1960 lewat lagu buhannya nang bajudul Friday on My Mind.
Matan tahun 1976 sampai 1979, AC/DC sudah mangaluarakan lima album tamasuk <i id="mwVw">High Voltage</i>, Dirty Deeds Done Dirt Cheap, Let There Be Rock, Powerage dan If You Want Blood. Lewat kasuksisan album-album nang dikaluarakan buhannya AC/DC mulai baisi popularitas wan penggemar matan luar Australia.

Pas tahun 1979, AC/DC mangaluarakan album internasional panambaian buhannya nang bajudul Highway to Hell.  Album ngini jadi album AC/DC pamulaan nang masuk dalam top 100 AS, wan mancapai posisi 17.  Maumpati kabarhasilan Highway to Hell, popularitas AC/DC banaik banar imbah ngitu.  Buhannya jadi tarkanal gara-gara acara langsung buhannya nang basamangat wan sapalihan album buhannya nang sukses.

Imbah ditinggalakan Bon Scott nang maninggal gara kacanduan alkohol pas tahun 1979, AC/DC mambawai Brian Johnson sabagai vokalis utama buhannya wann mangaluarakan album hanyar nang bajudul Back in Black pas 1980. Album Back in Black sukses dipasaran wan jadi album nang baisi panjualan tabanyak kadua di dunia.

Pas April 2014, gara-gara panyakit nang didaritanya maulah inya kangalihan, pusisi Malcolm Young resmi digantiakan ulih kamanakannya nang bangaran Stevie Young.

 Panyakit wan Kamatian 
Imbah umpat Malcolm dalam album AC/DC nang bajudul Black Ice pas tahun 2008, inya didiagnosis mandarita kanker paru-paru, tapi kanker paru-paru ngini kawa disambuhakan lewat operasi. Inya maalami jua gangguan jantung nang maharusakan inya mamakai pacemaker lawan demensia.

Malcolm Young harus manggawi rawat inap di rumahnya sorang salawasan gara-gara demensia ekstrim nang dialaminya. Apalagi ujar bininya Malcolm yaitu Linda, Inya bisa kada ingat lawan urang nang hanyar haja marawatnya biar ditinggalkan babarapa menit wara.

Gasan maisii kakusungan pusisi gitaris dalam band, AC/DC maminta kamanakannya yaitu Stevie Young. Baharinya Stevie parnah jua maisi posisi Malcolm pas inya harus manjalani parawatan kecanduan alkoholnya.

Malcolm Young, maninggal dunia di umur 64 tahun pas Sabtu, 18 November 2017. Imbah maalami demensia nang akut mulai tahun 2014. Kapastian maninggalnya Malcolm diumumakan ulih buhan AC/DC lewat akun Facebook resmi buhannya.

 Warisan wan Pangaruh 
jmpl|Saikung palukis jalanan manggambar muha Malcolm Young sahari imbah inya maninggal dunia
Malcolm Young manampaiakan kaya apa sabuah band sabagai gabungan unit sosial wan musik, lawan bapangaruh gasan urang-urang gasan maartikan bunyi gitar musik rock. Lawan AC/DC inya masuk dalam Rock and Roll Hall of Fame lawan anggota lainnya. Barkat kamampuan Malcolm wan Angus dalam manulis lagu, lagu-lagu buhannya kaya Hell Bells, Highway to hell, dan Black in Black masuk lagu-lagu tarbaik dalam sajarah musik Rock. Imbah maninggal, inya mainggalkan saikung bini, dua ikung anak babinian, wan tiga ikung cucu.

 Catatan Batis 

Tumbung:Pemusik Australia